** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 236**

(protokols Nr. 9, 74. p.)

**Par nekustamā īpašuma Toces iela 10-2, Ļaudona, Ļaudonas pagasts, Madonas novads, trešo izsoli**

Ar 30.04.2024. Madonas pašvaldības domes lēmumu Nr. 285 (protokols Nr. 7, 49. p.) nolemts atsavināt dzīvokļa īpašumuToces iela 10-2, Ļaudona, Ļaudonas pagasts, Madonas novads, rīkojot izsoli ar augšupejošu soli. Uzdots Pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.

Izsolē piedāvātā objekta izsoles sākumcena tika noteikta 1 200,00 EUR (viens tūkstotis divi simti *euro*, 00 centi).

Divas Pašvaldības īpašuma iznomāšanas un atsavināšanas izsoļu komisijas organizētās izsoles pašvaldībai piederošajam nekustamajam īpašumam Toces iela 10-2, Ļaudona, Ļaudonas pagasts, Madonas novads, kadastra Nr. 7070 900 0106, beigušās bez rezultāta. Noteikumos noteiktajā laikā izsolēm netika pieteicies neviens pretendents, līdz ar to izsoles beidzās bez rezultāta.

Publiskas personas mantas atsavināšanas likuma 32. panta trešās daļas 2. punkts noteic, ka “*Pēc otrās nesekmīgās izsoles institūcija, kas organizē nekustamā īpašuma atsavināšanu (9. pants), var* *rīkot trešo izsoli ar augšupejošu soli, pazeminot izsoles sākumcenu ne vairāk kā par 60 procentiem no nosacītās cenas”.*

Pamatojoties uz likuma Pašvaldību likums 10. panta pirmās daļas 16. punktu, Publiskas personas mantas atsavināšanas likuma 3. panta otrās daļas 1. punktu, 5. panta pirmo daļu, 6. panta trešo daļu, 8. panta otro, trešo daļu, 10. panta pirmo daļu, 32. panta otrās daļas 1. punktu, ņemot vērā 17.09.2025. Attīstības komitejas un 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Organizēt nekustamā īpašuma Toces iela 10-2, Ļaudona, Ļaudonas pagasts, Madonas novads, ar kadastra numuru 7070 900 0106, trešo mutisko izsoli ar augšupejošu soli.
2. Noteikt nekustamā īpašuma Toces iela 10-2, Ļaudona, Ļaudonas pagasts, Madonas novads, nosacīto cenu - izsoles sākumcenu 960,00 EUR (deviņi simti sešdesmit *euro*, 00 centi).
3. Apstiprināt nekustamā īpašuma Toces iela 10-2, Ļaudona, Ļaudonas pagasts, Madonas novads, izsoles noteikumus.
4. Uzdot Pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdod pašvaldības izpilddirektoram Uģim Fjodorovam.

*Pielikumā: Izsoles noteikumi.*

Domes priekšsēdētājs A. Lungevičs

*Kampe 26412779*